

 **GRADSKO VIJEĆE *P R I J E D L O G***

#### KLASA:612-01/21-01/06

URBROJ:2186/18-02/1-21-1

Ludbreg, 10. rujna 2021.

 Na temelju članka 35. Zakona o ustanovama (“Narodne novine” br. 76/93, 29/97, 47/99, 35/08, 127/19), članka 1.st.3. Zakona o upravljanju javnim ustanovama u kulturi („Narodne novine“ br. 96/01, 98/19), članka 6. Odluke o ustrojstvu Centra za kulturu i informiranje Dragutin Novak Ludbreg (“Službeni vjesnik Varaždinske županije” br. 9/16, 40/19, 104/20) i članka 34. Statuta Grada Ludbrega (“Službeni vjesnik Varaždinske županije” br. 21/20) Gradsko vijeće Grada Ludbrega na 3. sjednici održanoj dana 10. rujna 2021. godine, **d o n o s i**

###### R J E Š E NJ E

**o imenovanju predsjednika i 1 članice Upravnog vijeća**

**Centra za kulturu i informiranje Dragutin Novak Ludbreg**

### **I.**

 Gradsko vijeće Grada Ludbrega u Upravno vijeće Centra za kulturu i informiranje Dragutin Novak Ludbreg  **i m e n u j e:**

1. **ALEKSANDRA HORVATA** iz Ludbrega, Ulica Ljudevita Gaja 6
* za predsjednika Upravnog vijeća
1. **GORDANU LOPARIĆ** iz Ludbrega, Ulica braće Radić 9
* za članicu Upravnog vijeća

**II.**

 Mandat predsjednika i članice Upravnog vijeća traje 4 godine.

**III.**

 Ovo rješenje stupa na snagu danom donošenja, a objaviti će se u “Službenom vjesniku Varaždinske županije”.

 **Predsjednik**

 **Gradskoga vijeća Grada Ludbrega:**

 **Darko Jagić**

**O B R A Z L O Ž E NJ E**

Odredbama Zakona o upravljanju javnim ustanovama u kulturi propisano je da javnim ustanovama u kulturi upravljaju upravna vijeća, ako posebnim zakonom nije drugačije određeno.

 Upravna vijeća javnih ustanova kojima su osnivači ili vlasnici županije, odnosno Grad Zagreb, gradovi i općine imaju tri ili pet članova, od kojih većinu imenuju predstavnička tijela osnivača ili vlasnika iz reda uglednih kulturnih i umjetničkih djelatnika, a ostale članove iz svojih redova biraju stručni djelatnici tih ustanova, odnosno umjetničko osoblje, ako posebnim zakonom nije drugačije određeno.

Člankom 6. Odluke o ustrojstvu Centra za kulturu i informiranje Dragutin Novak Ludbreg utvrđeno je da Centrom upravlja Upravno vijeće koje ima tri člana.

 Predsjednika Upravnog vijeća i jednog člana imenuje Gradsko vijeće Grada Ludbrega, a jednog člana biraju zaposlenici Centra iz svojih redova.

 Mandat predsjednika i članova Upravnog vijeća traje 4 godine i isti mogu biti ponovno izabrani. Predsjednik, odnosno član Upravnog vijeća može biti razriješen dužnosti i prije isteka vremena na koje je imenovan ako: sam zatraži razrješenje podnošenjem ostavke, zanemaruje ili nesavjesno obavlja svoje dužnosti, svojim nesavjesnim ili nepravilnim radom prouzroči Centru štetu ili ako Centar prestane s radom.

 Odluku o razrješenju donosi tijelo koje je izabralo, odnosno imenovalo predsjednika, odnosno člana Upravnog vijeća.

 Upravno vijeće: donosi Statut Centra uz prethodnu suglasnost Gradskog vijeća, donosi programe rada i razvoja Centra i nadzire njihovo izvršavanje, odlučuje o financijskom planu i godišnjem obračunu, predlaže osnivaču promjenu djelatnosti Centra, raspisuje i provodi natječaj za imenovanje ravnatelja Centra te predlaže Gradskom vijeću kandidata za imenovanje za ravnatelja, daje osnivaču i ravnatelju Centra prijedloge i mišljenja o pojedinim pitanjima glede djelatnosti Centra te donosi odluke i obavlja druge poslove određene zakonom i drugim propisima, Statutom Centra i drugim aktima Centra.

 Budući da dosadašnjem predsjedniku i članu Upravnog vijeća ističe četverogodišnji mandat na koji su bili imenovani, potrebno je imenovati novog predsjednika i jednog člana, odnosno donošenje novog rješenja.

 Sukladno odredbi članka 37. Poslovnika o radu Gradskog vijeća Grada Ludbrega, gradonačelnik kao ovlašteni predlagatelj ovog akta, isti podnosi na raspravu i usvajanje Gradskom vijeću Grada Ludbrega.